Jose Burgos
Ni Jose Apolonio Burgos, (Pebrero 9, 1837--Pebrero 15, 1872), ket maysa nga Pilipino-Espaniol a padi a kasali iti tallo a papadi a maaw-awagan iti "Gomburza" a binitay dagiti autoridad nga Espaniol iti Pilipinas iti Bagumbayan, Manila idi maika-19 a siglo, iti pammabasol a kakumplotda iti Panagalsa iti Cavite nga inrusuat dagiti bumusbusor iti kolonial a turay nga Espaniol idi Enero 20, 1872 (da Padre Mariano Gomez ken Padre Jacinto Zamora dagiti kakaduana).
Nayanak ni Padre Burgos iti Vigan, Ilocos Sur. Maysa nga opisial nga Espaniol ti amana, ni Don Jose Tiburcio Burgos ken maysa a mestisa ti inana a ni Florencia Garcia. Nagbasa iti Colegio de San Juan de Letran ken iti Unibersidad ti Santo Tomas a nakagun-odanna iti tallo a di graduado a degree nga addaan pammadayaw, dua a a masterado a degree ken dua a doktorado a degree. Inannongna ti umuna a misana iti Intramuros, Manila.
pag_Latn ilo_Latn ilo_Latn